फुटपाथ पर अतिक्रमण नहीं होना चाहिए। राजमार्ग पार करने के लिए जेब्रा क्रॉसिंग होनी चाहिए। इसके साथ ही वहां प्रकरण व्यवस्था का इंतजाम होना चाहिए। वहां वाहनों की रफ्तार 25 किलोमीटर प्रतिघंटा से अधिक नहीं होनी चाहिए। यहां पर जरूरत के मुताबिक अंडरपास होने चाहिए। केंद्र सरकार को मानवाधिकार की लताड़ के बाद यह निर्देश देने के लिए इसलिए मजबूर होना पड़ा है। यहां यह बता दें कि देश भर में सडक़ हादसों में होने वाली मौतों में 40 फीसदी मृतक पैदल राहगीर होते हैं। यही नहीं 90 फीसदी राहगीर सडक़ पार करना असुरक्षित मानते हैं। इसके अलावा मुंबई में 75 फीसदी और कोलकाता में 90 फीसदी पैदल यात्री दुर्घटना के शिकार (मृतक व घायल) होते हैं। सडक़ पर कंजेक्शन का एक बड़ा कारण पैदल राहगीर भी होते हैं। मुंबई, अहमदाबाद, चेन्नई और कोलकाता में आधी आबादी से अधिक पैदल चलती है।